
PATVIRTINTA
Biržų rajono savivaldybės administracijos 
direktoriaus 2022 m. rugsėjo 9 d. 
įsakymu Nr. A-800

BENDROJO SKYRIAUS VISUOMENĖS INFORMAVIMO SPECIALISTO PAREIGYBĖS APRAŠYMAS

I SKYRIUS
 PAREIGYBĖ

	1. Biržų rajono savivaldybės administracijos Bendrojo skyriaus visuomenės informavimo specialistas (toliau – darbuotojas) yra priskiriamas specialistų pareigybės grupei.
2. Pareigybės lygis – A2. 

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialiuosius reikalavimus:
3.1. turėti ne žemesnį kaip aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu informacijos paslaugų, komunikacijos ar žurnalistikos studijų krypties išsilavinimu, 
arba turėti ne žemesnį kaip aukštąjį koleginį išsilavinimą su profesinio bakalauro kvalifikaciniu laipsniu arba jam prilygintu išsilavinimu ir 1 metų darbo patirtį viešųjų ryšių ar žurnalistikos srityje;
3.2. išmanyti Lietuvos Respublikos teisės aktus, reglamentuojančius vietos savivaldą, viešąjį administravimą, viešosios informacijos rinkimo, rengimo, skelbimo ir platinimo tvarką, teisės gauti informaciją iš valstybės ir savivaldybių institucijų ir įstaigų tvarką;
3.3. išmanyti visuomenės informavimo būdus ir priemones, viešųjų ryšių veiklos principus;
3.4. sklandžiai reikšti mintis raštu ir žodžiu, taisyklingai vartoti valstybinę kalbą, gebėti rengti informacinius pranešimus,  straipsnius ir sveikinimus; išmanyti Dokumentų rengimo bei Dokumentų tvarkymo ir apskaitos taisykles;
3.5. mokėti dirbti „Microsoft Office“ programiniu paketu ir naudotis kitomis informacinėmis bei elektroninių ryšių technologijomis; 
3.6. mokėti valdyti, kaupti, sisteminti, apibendrinti informaciją, gebėti savarankiškai organizuoti ir planuoti savo veiklą;
3.7. mokėti anglų kalbą pažengusio vartotojo B2 lygiu. 

III SKYRIUS
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias pareigas:
4.1. kuria Savivaldybės ryšių su visuomene strategiją, įgyvendina jos tikslus ir uždavinius, siekiant tinkamai informuoti visuomenę ir formuoja teigiamą visuomenės nuomonę apie Savivaldybės veiklą;
4.2. apdoroja su viešaisiais ryšiais susijusią informaciją arba prireikus koordinuoja su viešaisiais ryšiais susijusios informacijos apdorojimą; konsultuoja priskirtos srities klausimais;
4.3. organizuoja susitikimus, konferencijas ir kitus panašaus pobūdžio su viešaisiais ryšiais susijusius renginius arba prireikus koordinuoja susitikimų, konferencijų ir kitų panašaus pobūdžio su viešaisiais ryšiais susijusių renginių organizavimą ir juose dalyvauja arba prireikus koordinuoja dalyvavimą juose;
4.4. rengia ir teikia informaciją su viešaisiais ryšiais susijusiais klausimais arba prireikus koordinuoja informacijos su viešaisiais ryšiais susijusiais klausimais rengimą ir teikimą;
4.5. rengia pasiūlymus su viešaisiais ryšiais susijusius dokumentus arba prireikus koordinuoja su viešaisiais ryšiais susijusių dokumentų rengimą;
4.6. rengia viešųjų ryšių priemones ir įgyvendina arba prireikus koordinuoja viešųjų ryšių priemonių rengimą ir įgyvendinimą;
4.7. vykdo informacinės aplinkos monitoringą, publikacijų apie Savivaldybės veiklą analizę. Su rezultatais supažindina Savivaldybės vadovus, užtikrina, kad laiku būtų reaguojama į konstruktyvią kritiką žiniasklaidoje;
4.8. užmezga ir palaiko ryšius su vietos, regiono, šalies žiniasklaida, vietinėmis bendruomenėmis, įmonėmis, įstaigomis, nevyriausybinėmis organizacijomis, kitomis tikslinėmis grupėmis; rengia informacinę bei reprezentacinę medžiagą;
4.9. tarpininkauja užmezgant ir palaikant ryšius tarp Savivaldybės ir užsienio valstybių, savivaldybių, užsienio valstybių diplomatinių atstovybių, teikia pasiūlymus dėl ryšių su užsienio šalių savivaldybėmis ir organizacijomis plėtojimo ir tobulinimo, rengia sutartis su užsienio miestais, tarptautinėmis organizacijomis, kontroliuoja jų vykdymą;
4.10. rengia ir kontroliuoja užsienio delegacijų, atvykstančių Savivaldybės kvietimu, programas organizuoja jų priėmimą; organizuoja Savivaldybės delegacijų išvykimą į užsienį, rengia informacinę medžiagą;
4.11. įvairiais būdais (Savivaldybės ir kituose interneto tinklalapiuose, socialiniuose tinkluose, žiniasklaidos priemonėse ir kt.) skelbia bei publikuoja oficialią bei visuomenei aktualią informaciją apie Savivaldybės veiklą, rengia pranešimus spaudai;
4.12. organizuoja atsakymų į žiniasklaidos priemonių ir gyventojų klausimus parengimą;
4.13. vykdo / organizuoja vertimą žodžiu ir raštu bei pagal kompetenciją rengia su visuomenės informavimu susijusius dokumentus anglų kalba;
	4.14. fotografuoja, filmuoja ir sistemina vaizdo medžiagą, rengia trumpus vaizdo ir foto reportažus ir skelbia juos Savivaldybės interneto svetainėje, socialiniuose tinkluose, kaupia ir tvarko Savivaldybės fotoarchyvą; šią medžiagą perduoda Savivaldybės administracijai;
	4.15. rengia Savivaldybės vadovų sveikinimų, padėkų, garbės raštų tekstus įvairiomis progomis įstaigoms, organizacijoms ir bendruomenės nariams ir užsienio partneriams, maketuoja ir spausdina sveikinimus, padėkas;
4.16. vykdo kitus nenuolatinio pobūdžio su įstaigos veikla susijusius pavedimus. 

